Publication: Magyar Közlöny
Issue: MK-2008-169 (Year: 2008, Number: 169)
Era: 2004-2010
Section: 214/1996. (XII. 23.) Korm. rendelet, valamint az azt módosító 191/2003. (XI. 26.) Korm. rendelet és 79/2005.
Paragraph Index: 311

(1) a háztartások pozitív adóslistája kialakításának kezdeményezése; (2) a jegybank törvény szükséges módosításainak megvalósítása, melyek lehetõvé teszik, hogy az MNB bontott adatokat kérjen az egyes bankokra vonatkozóan a hitelkockázat megfelelõ elemzése érdekében; (3) a bankok devizakitettségének szoros figyelemmel kísérése közvetlenül, illetve közvetve az ügyfeleik hitelkockázatán keresztül; (4) a pénzügyi felügyeletek általi fokozott ágazatközi kockázatelemzés. – Megállapodás keresése a kereskedelmi bankokkal, amely megkönnyíti a háztartások adósságának átalakítását a lejárati idõ és a törlesztési ütem módosítása útján, beleértve a devizaalapú hitelek forintalapúra történõ konvertálásának lehetõségét is, ezzel csökkentve a nagyarányú lakossági devizakockázatot. D: Strukturális reformok – Az Országgyûlés jogi szabályozást fogad el az „Út a munkába” programmal összefüggésben, amely a Munkaerõpiaci Alap bizonyos forrásainak átcsoportosítását tartalmazza a passzív oldalról az aktív munkaerõ-piaci eszközök irányába, és amely várhatóan része lesz a 2008. novemberi Nemzeti Lisszaboni Akcióprogramnak is. Harmadik részlet A vizsgálat figyelembe fogja venni a 2008. decemberi aktualizált konvergencia program értékelését, valamint a 2009. tavaszán esedékes, a túlzott költségvetési deficit eljárással kapcsolatos végrehajtási jelentést. A: Költségvetési konszolidáció – A 2008. évi költségvetési hiány teljesülése, melyet az Eurostat a 2009. tavaszi költségvetési notifikációt követõen hitelesít a 2008. évi módosított hivatalos költségvetési cél – a GDP 3,4%-a – elérésével kapcsolatban (ESA alapon). – Elõrehaladás az új 2009. évi hiánycél – a GDP 2,6%-a – elérésében, melyet a központi kormányzatra vonatkozó felülvizsgált, hivatalos 2009. évi pénzforgalmi hiánycél – a GDP 2,3%-a – felé történõ elõrehaladás támaszt alá. B: A költségvetési irányítás reformja A Költségvetési Tanács tagjainak kinevezése, a mûködéshez megfelelõ létszám biztosítása. C: A pénzügyi szektor szabályozása és felügyelete – Intézkedések megtétele a pénzügyi szektor felügyeletének és szabályozásának megszilárdítására. Ezek az intézkedések a következõket foglalják magukba (1) fokozott felügyelet a biztosítási és hitelközvetítõk, illetve termékeik fölött; (2) intézkedések a jelzáloghitelekre vonatkozóan a prudens hitelösszeg-érték arány, és a lakossági hitelekre vonatkozóan a prudens hitelösszeg-jövedelem arány biztosítása érdekében. – Intézkedések megtétele a PSZÁF és az MNB kapacitásainak további bõvítése érdekében, hogy a bankok fizetõképességi és likviditási problémái idõben felmérhetõk és kezelhetõek legyenek. Ez a következõket foglalja magába (1) gyors helyreállító mechanizmus kialakítása, ideértve a PSZÁF gyors és hatékony reagálási képességét is; (2) a bankfelszámolási rendszer hatékonyságának javítása a betétesek kifizetésének megkönnyítésére, szükség esetén. Negyedik részlet A: Költségvetési konszolidáció – Elõrehaladás az új 2009. évi hiánycél – GDP 2,6%-a – elérésében, melyet a központi kormányzatra vonatkozó felülvizsgált, hivatalos 2009. évi pénzforgalmi hiánycél – a GDP 2,3%-a – felé történõ elõrehaladás támaszt alá. – A 2010. évi költségvetési törvényjavaslat benyújtása

Source: https://magyarkozlony.hu/hivatalos-lapok/4c11cb38ce6bdd4730cbd9405ce0a85e8fc50b32/dokumentumok/570a9ec392485b0a9748011d99d4041fa9bed95b/letoltes